funksiyaları təyin olunub. Məsələn, int(12.6) nəticədə 12, float(12) isə nəticədə 12.0 verəcək. Ədədlər üzərində əsas əməllər cədvəldə göstərilib.

Əməl | Təsviri
--- | ---
x + y | Toplama (x və y ədədlərinin cəmi)
x - y | Çıxma (x və y ədədlərinin fərqi)
x * y | Vurma (x və y ədədlərinin hasili)
x / y | x-in y-ə bölünməsi (qismət). Nümunə: 100 /4 = 25.0
x // y | Tam ədədi bölmə (nəticə tam ədəd olur). Nümunə: 100 //4 = 25, ancaq 100.0 //4 = 25.0
x % y | x-in y-ə tam ədədi bölünməsindən alınan qalıq. Nümunə: 10 %4 = 2
x ** y | Qüvvətə yüksəltmə (x üstüy). Nümunə: 2**3 = 8
-x | Ədədin əksi

Python kompilyatoru klaviaturadan daxil edilən kəmiyyətin tipini sətir kimi qəbul edir.Başqa sözlə, a = input() komandası vasitəsilə klaviaturadan daxil edilən qiymət a dəyişəninə sətir şəklində mənimsədilir. Məsələn, klaviaturadan 19 ədədi daxil edilirsə, nəticədə a dəyişəni '19' qiymətini alır. Ona görə də a-nın qiymətinin tam ədəd olması lazımdırsa, a = int(input()) yazılışından istifadə olunur.
Araşdıraq-öyrənək
1.
Hər hansı dəyişən düzəldin və ona istədiyiniz ədədi mənimsədin. Sonra həmin dəyişəni print operatoru vasitəsilə ekrana çıxarın.
2.
Dəyişənə yeni qiymət mənimsətməklə, yaxud cari qiymətin üzərinə yeni qiymət əlavə etməklə onun qiymətini dəyişdirin. Yeni qiyməti ekrana çıxarın.
3.
Başqa dəyişən düzəldin və ona sətir mənimsədin. Yeni dəyişənin qiymətini də ekranda göstərin.
Öyrəndiklərinizi yoxlayın
1.
Qiyməti ədəd olan dəyişənə sətir mənimsətmək olarmı?
2.
Python dilində 'Bakı' və "Bakı" eyni kəmiyyətlərdirmi?
3.
Bunlardan hansı düzgün dəyişən adı deyil? Səbəbini izah edin.
a) Teacher2
b) 2Teacher
c) teacher_25
d) TeaCher
4.
“10”ədəddir,yoxsa sətir?
5.
“/” və “//” əməllərinin hansı fərqi var?