ÜMUMİLƏŞDİRİCİ SUAL VƏ TAPŞIRIQLAR
1.
Kompüterin proqram təminatını hansı növ proqramlar təşkil edir? Onlar nə üçün lazımdır?
2.
Proqram yazılarkən hansı mərhələlərdən keçir?
3.
Proqramlaşdırma dilləri nə üçün yaranıb? Hansı proqramlaşdırma dillərini tanıyırsınız? Onların hansında proqram yazmısınız?
4.
Verilmiş operatorların icrasının nəticəsi nə olacaq?
a) print (sum)
b) print ("sum")
c) print ("sum=", sum)
5.
Verilmiş proqram ilk 5 natural ədədin hasilini ekrana çıxarmalıdır. Proqramın yazılışında hansı səhvlər buraxılıb?
p = 0
for i in range (1, 5):
p = p * i
print (p)
6.
Verilmiş proqramın icrasından sonra ekrana hansı ədədlər çıxarılacaq?
x = 10
b = x + 4
x = b - x
print (x, b)
7.
Python dilində budaqlanma necə göstərilir?
8.
Ədəd oxunda x nöqtəsinin [a, b] parçasına daxil olub-olmadığını təyin edən proqram yazın. Nəticədə proqram "daxildir" və ya "daxil deyil" sözlərini ekrana çıxarmalıdır.
9.
Aşağıda operatorlar ardıcıllığı verilmişdir. Dövr neçə dəfə təkrarlanacaq və çapa a, b və s dəyişənlərinin hansı qiymətləri veriləcək?
a = 1
b = 2
while a + b < 8
a = a + 1
b = b + 2
s = a + b
print (a, b, s)