ADDIM -
ADDIM
Slayddakı mətnlərə animasiya effektlərinin verilməsi
1.
Hər hansı hazır təqdimat faylını açın.
2.
Slide Show menyusunda Custom Animation bəndini seçin. Uyğun tapşırıqlar paneli açılacaq.
3.
Təqdimatın istədiyiniz slaydını seçin. Siçanın göstəricisini slaydın başlığının üzərinə aparın və sol düyməni çıqqıldadın. Sonra Custom Animation tapşırıqlar panelindəki Add... düyməsini çıqqıldadın. Eyni adlı dialoq pəncərəsi açılacaq.
4.
Entrance səhifəsindəki siyahıda Fly In sətrini çıqqıldadın. Animasiya effekti seçilmiş slaydda nümayiş olunacaq.
5.
Effekt xoşunuza gəlirsə, OK düyməsini çıqqıldatmaqla onu seçdirilmiş yazıya (slaydın başlığına) tətbiq edə bilərsiniz. Custom Animation tapşırıqlar panelinin aşağısında animasiya ardıcıllığını göstərən siyahıya başlığın mətni və effektin qısaldılmış təsviri əlavə olunacaq.
6.
Başqa bir yazını çıqqıldatmaqla seçdirin. Sonra Custom Animation tapşırıqlar panelindəki Add... düyməsini çıqqıldadın və Split sətrini seçin. Animasiya effekti slaydda nümayiş olunacaq.
7.
5-ci addımı təkrar edin.
8.
Custom Animation tapşırıqlar panelinin aşağısındakı düyməsini çıqqıldadın. Slayd ekrana başlıqsız çıxacaq.
9.
Başlığın çıxması üçün siçanın sol düyməsini çıqqıldadın, sonra effekt verdiyiniz ikinci yazını göstərmək üçün onu bir daha çıqqıldadın.
10.
Slaydların nümayişini dayandırmaq üçün <Esc> klavişini basın. Slayd yenə də adi rejimdə görünəcək.
11.
Custom Animation tapşırıqlar panelinin aşağısında animasiya ardıcıllığını göstərən siyahıda birinci elementi çıqqıldadın. Əgər siyahıda bir neçə element varsa, siyahının altındakı Change order kimi qeyd olunmuş ox düymələri aktivləşəcək. Aktiv oxlardan birini çıqqıldatsanız, siyahıdakı bəndlərin yerinin dəyişildiyini görəcəksiniz. Bu onu göstərir ki, təqdimatın nümayişi zamanı slayddakı elementlər ekrana yeni ardıcıllıqla çıxacaq.