7. Təqdimatda səs və video
-
Hansı simgələr audio,
hansı simgələr isə
video tipli fayllara
aiddir?
Adətən, təqdimatın başlıca məqsədi böyük həcmli informasiyanı auditoriyaya yığcam şəkildə çatdırmaq olur. Buna nail olmaq üçün təqdimatda rəsmlərdən, cədvəl və diaqramlardan, eləcə də səs və video effektlərdən istifadə edilməsi çox vacibdir. Bu əlavələr təqdimatı daha maraqlı, inandırıcı və yaddaqalan edir.
Təqdimatlarda keçid effektlərini səsli müşayiət etmək üçün təqdimat proqramlarının özlərinin səs effektləri (məsələn, əlçalma, yaxud baraban səsi) vardır. Bir slayddan başqasına keçid zamanı bu effektlərdən istifadə etmək olar. Slaydların nümayişi zamanı səsləndirmə ya avtomatik, ya da çıqqıldatma vasitəsilə aparılır.
ADDIM -
ADDIM-1
Təqdimata səsli keçid effektlərinin əlavə edilməsi
1.
OpenOffıce Impress proqramını başladın və hər hansı hazır təqdimat faylını açın.
2
Slide Show menyusunda Animation Transition komandasını seçin. Slide Transition tapşırıqlar paneli açılacaq.
3
Modify transition bölümündə Speed sahəsinin oxunu, sonra isə Slow variantını çıqqıldadın. Sonra Sound sahəsinin oxunu çıqqıldadın və açılan siyahıdan gong sətrini seçin.
4
Tapşırıqlar panelinin aşağısındakı düyməsini çıqqıldadın.
PowerPoint slaydların nümayişi rejiminə keçəcək və 1-ci slaydın açılışı səs effekti ilə müşayiət olunacaq.
5.
Slaydların nümayişini sona çatdırıb adi rejimə keçmək üçün <Esc> klavişini basın.
6.
Təqdimatı diskdə saxlamaq üçün standart alətlər zolağındakı Save düyməsini çıqqıldadın.