Həlli. Qapılardan birini göstərib keşikçilərin hər hansı birindən soruşmaq lazımdır: “Sənin yoldaşın deyərmi ki, bu qapı azadlığa aparır?" Əgər dustağın göstərdiyi qapı azadlığa aparırsa və müraciət etdiyi keşikçi yalançıdırsa, onda o, “Yox” deyəcək, çünki onun doğruçu yoldaşı bu suala müsbət cavab verərdi. Əgər göstərilən qapı ölümə aparırsa, onda yalançı keşikçi “Hə” cavabını verərdi. Eyni qayda ilə mühakimə yürütsək, doğru danışan keşikçi də azadlığa aparan qapını göstərdikdə həmin suala “Yox” cavabını, əks halda isə “Hə” cavabını verərdi. Bu deyilənləri ağac şəklində belə göstərmək olar:
Sənin yoldaşın deyərmi ki,bu qapı azadlığa aparır?
Azadlığa aparan qapı
Ölümə aparan qapı
Doğruçu
Yalançı
Doğruçu
Yalançı
Yox
Yox
Hə
Hə
Beləliklə, dustaq göstərilən sualı hansı keşikçiyə verirsə versin, əgər göstərdiyi qapı azadlığa aparırsa, “Yox” cavabını eşidəcək; əgər dustaq “Hə” cavabını alarsa, demək, azadlığa o biri qapı aparır.
Məsələ 3
Qonaqların yerləşdirilməsi. Üç qonağı yan-yana qoyulmuş üç stula neçə fərqli üsulla əyləşdirmək olar? Bütün mümkün halları ağacşəkilli strukturda göstərin.