12.
Effect Options düyməsini çıqqıldadın. Uyğun dialoq pəncərəsi açılacaq.
13.
Settings bölümündə Direction sahəsinin oxunu çıqqıldadın, sonraisə siyahıdan başqa bir bəndi seçin.
14.
Enhancements bölümündə Text animation sahəsinin oxunu çıqqıldadın, Letter by letter variantını seçin, sonra isə aktivləşən delay between letters sahəsinin qiymətini 15 edin və OK düyməsini çıqqıldadın.
15.
Effect Split bölümündə Start sahəsinin oxunu, sonra isə With previous variantını çıqqıldadın. Bundan sonra verilmiş elementin animasiya effekti çıqqıltı edilmədən başladılacaq, yəni siyahıda ondan əvvəlki elementin ekrana çıxması bitən kimi o da görünməyə başlayacaq.
16.
Slaydı nümayiş etdirin.
17.
Slaydların nümayişini dayandırmaq üçün <Esc> klavişini basın, sonra isə Custom Animation tapşırıqlar panelini qapadın.
18.
Təqdimatı diskdə saxlayın.
Araşdıraq-öyrənək
Təqdimat proqramını başladın. İxtiyari mövzuda (məsələn, “Azərbaycan Respublikasının Konstitusiyası” mövzusunda) 5-6 slayddan ibarət təqdimat hazırlayın. Lazım olan materialları İnternetdən əldə etməyə çalışın. Slaydlara və onlardakı obyektlərə (mətn və şəkillərə) animasiya effektləri tətbiq edin.
Öyrəndiklərinizi yoxlayın
1.
Slaydlara keçid effekti nə üçün verilir?
2.
Bir slayddan o birinə keçid sürətini necə dəyişdirmək olar?
3.
Slaydın elementlərini necə “canlandırmaq” olar?
4.
Slayddakı obyektlərin animasiya ardıcıllığı necə dəyişdirilir?