Proqramlaşdırma dillərinin hamısında budaqlanma yaradan xüsusi operatorlar - şərt operatorları
AÇAR SÖZLƏR
Budaqlanma
Şərt operatoru
Şərt simvolları
vardır.Əksər dillərdə olduğu kimi, Python dilində də şərt if deyimi vasitəsilə verilir. Məsələn, M deyişəninə a və b deyişənlərinin maksimal olanın (ən böyüyünün) qiymətini yazmaq üçün
if a > b:
M = a
else:
M = b
operatorundan istifadə etmək olar.
if sözü ingilis dilindən “əgər”, else sözü isə “əks halda” kimi tərcümə olunur. Əgər if sözündən sonrakı şərt doğrudursa (ödənilirsə), else sözünədək olan bütün komandalar (yaxud “komandalar bloku”) yerinə yetirilir. Yox, əgər if sözündən sonrakı şərt doğru deyilsə (yalandırsa), else sözündən sonrakı komandalar yerinə yetirilir.
Şərtdə > və < işarələrindən savayı başqa münasibət (müqayisə) işarələrindən də istifadə olunur: <= (kiçikdir və ya bərabərdir), >= (böyükdür və ya bərabərdir), == (bərabərdir) və != (bərabər deyil).
Əgər blokda yalnız bir operator varsa, bəzən bloku if (else) açar sözü ilə eyni sətirdə yazmaq əlverişli olur:
if a > b: M = a
else: M = b
Şərt operatorunun natamam forması. Maksimal qiymətin seçilməsi proqramını başqa cür də yazmaq olar:
M = a
if b > a: M = b
Burada şərt operatoru natamam formada istifadə olunub, çünki şərtin yalan olması halında nəsə etmək tələb olunmur (else sözü və ondan sonrakı operatorlar bloku yoxdur).
İki qiymətdən böyük və ya kiçik olanın seçilməsi əməli çox tez-tez lazım olduğundan Python dilində max və min funksiyaları vardır:
M = max(a, b)