Zoom düyməsi obyektivin oxu istiqamətində kameranı yaxınlaşdırmaq və uzaqlaşdırmağa səbəb olur. Burada da yerdəyişmə siçanla sürükləməklə bağlıdır.
Zoom Extents düyməsinin çıqqıldadılması kameranı elə yerləşdirir ki, modellər ekranı tam tutur.
Qrafik redaktorlarda rəsm əməliyyatları, adətən, standart həndəsi fiqurlardan - qrafik primitivlərdən istifadəyə əsaslanır. Onlara aşağıdakı həndəsi fiqurlar aiddir: düz xətt, əyri, düzbucaqlı, oval (ellips), çoxbucaqlı, dəyirmi düzbucaqlı. SketchUp redaktorunun qrafik primitivləri o qədər də çox deyil.
Onların sayı dörddür:
Line,
Rectangle,
Circle,
Arc.
Line (Xətt) aləti düz xətt parçası çəkir. Rectangle (Düzbucaqlı) və Circle (Dairə) alətləri də öz təyinatlarına uyğun istifadə edilir. Sonuncu Arc (Qovs) aləti isə əyrilərin qövslərini çıxarmağa imkan verir.
Növbəti dərsdə bu müstəvi fiqurlar əsasında həcmli fiqurların qurulması texnologiyası ilə tanış olacaqsınız.
ADDIM -
ADDIM-2
Rectangle və Circle düymələri ilə iş
1.
Alətlər zolağında Rectangle alətini seçin. Siçanın göstəricisi karandaş şəklinə düşəcək.
2.
Göstəricini üfüqi müstəvi üzərinə aparın və siçanla sürükləməklə düzbucaqlı çəkin.
3.
Eyni qayda ilə dairə çəkin. Dairənin qurulmasının mərkəzdən başlanmasına diqqət edin.
Araşdıraq-öyrənək
Üçölçülü təsvirlərlə işləyən kompüter proqramları haqqında məlumat toplayın və təqdimat hazırlayın.
Öyrəndiklərinizi yoxlayın
1.
Üçölçülü qrafika nədir?
2.
Paint proqramında hansı qrafik primitivlərdən istifadə olunur?
3.
Qrafik redaktorda “sürükləmək” əməliyyatı necə həyata keçirilir?
4.
SketchUp və Paint proqramlarının baş pəncərələrinin hansı oxşar və fərqli cəhətləri var?
5.
Modelləşdirmə pəncərəsindəki rəngli (qırmızı, yaşıl və göy) oxların hər biri Dekart koordinat sisteminin hansı oxlarına uyğundur?