6. Elektron təqdimatda animasiya
-
Elektron təqdimat nədir?
-
Təqdimatlarla işləmək üçün tətbiqi proqramlar necə adlanır?
Təqdimatı daha baxımlı, daha təsirli etmək üçün Microsoft PowerPoint, eləcə də OpenOffice Impress və LibreOffice Impress proqramlarında müxtəlif animasiya elementləri nəzərdə tutulub.
Animasiya elementlərini həm bir slaydın daxilində, həm də bir slayddan başqasına keçərkən tətbiq etmək olar.
Bir slayddan başqasına keçid zamanı müxtəlif effektlərdən istifadə etmək olar. Məsələn, yeni slayd əvvəlki slaydın üzərinə çıxa bilər, yaxud yeni slayda yer vermək üçün əvvəlki slayd ekranın istənilən qırağına “sürüşüb gedə bilər”. Bundan başqa, slayd birdən yox ola, başqa slaydın içərisində əriyə, yaxud fırlana bilər.
ADDIM -
ADDIM
Slaydlara keçid effektinin əlavə edilməsi
1.
OpenOffice Impress proqramını başladın və hər hansı hazır təqdimat faylını açın.
2.
Slide Show menyusunda SlideTransition komandasını seçin. Proqram pəncərəsinin sağında uyğun tapşırıqlar paneli açılacaq. Orada təqdimatın 1-ci slaydı üçün keçid parametrləri göstərilib.