ADDIM -
ADDIM-2
İş masasının avtomatik nizamlanması
1.
Siçanın göstəricisini iş masasının boş yerinə aparıb sağ düyməni çıqqıldadın.
2.
Açılan kontekst menyusunda View (Görünüş) bəndini seçin. İş masasındakı bütün elementlərin görünüşü və yerini bu bəndin altmenyusu vasitəsilə nizamlamaq olur.
3.
Medium icons, yaxud Small icons bəndini seçin. Bu zaman iş masasındakı simgələr orta ölçüdə və ya kiçik ölçüdə əks olunacaq.
4.
Əgər iş masasındakı simgələrin yerinin əməliyyat sisteminin özü tərəfindən müəyyənləşdirilməsini istəyirsinizsə, Auto arrange icons bəndini qeyd edin. Ancaq unutmayın ki, bu bənd qeyd olunmuşsa, siz sonradan hər hansı simgəni iş masasında istədiyiniz yerə yerləşdirə bilməyəcəksiniz.
5.
Əslində, iş masasında simgələr istənilən yerdə deyil, görünməz şəbəkənin (torun) xanalarında yerləşir. Əgər iş masasına əlavə olunan simgənin hər hansı xanada deyil, şəbəkənin başlanğıcından ilk boş xanada yerləşməsini istəyirsinizsə, Align icons to grid bəndinin qeyd edilməsinə diqqət yetirin.
6.
Əgər iş masasındakı simgələr “qəflətən yoxa çıxarsa”, çox güman ki, təsadüfən Show desktop icons bəndinə toxunmuşunuz. Simgələrin iş masasında görünməsi üçün bu bənd qeyd edilmiş olmalıdır.
Araşdıraq-öyrənək
İş masasının kontekst menyusunu açın. Sort by (Çeşidləmə) bəndini seçin. Bu bəndə uyğun menyunun köməyi ilə iş masasındakı simgələri məqsəddən asılı olaraq verilmiş variantlar üzrə
çeşidləyə bilərsiniz: ada (Name), ölçüyə (Size), tipə (Item type), dəyişiklik tarixinə (Date modified) görə. Ardıcıl olaraq hər bir variantı seçməklə iş masasının necə dəyişildiyini müşahidə edin. Çeşidləmə (Sort), nizamlama (Arrange), düzləndirmə (Align) anlayışları arasındakı fərqi aydınlaşdırmağa çalışın.
Öyrəndiklərinizi yoxlayın
1.
İş masasının nizamlanmasına nə zaman ehtiyac yarana bilər?
2.
Ekran qoruyucusu nədir və ondan nə üçün istifadə olunur?
3.
İş masasındakı simgələri proqramların növünə görə çeşidləmək üçün nə etmək lazımdır?