SketchUp proqramında işləyərkən tillər və üzlərlə bağlı bir neçə vacib fakta diqqət yetirmək lazımdır.

- Tillər həmişə düz olur. SketchUp proqramında hətta qövslər və dairələr də kiçik düz xətt parçalarından təşkil olunur.
- Tillərin qalınlığı olmur. Ekranda necə görünməsindən asılı olmayaraq, tillərin heç bir qalınlığı olmur.
- Tillərin görünməməsi onların yoxluğu demək deyil. Sadəcə, onlar gizlədilir; müəyyən formalar düzəltmək üçün bu üsuldan istifadə olunur.
- Tillərsiz üz olmur. Üzün yaranması üçün bir müstəvi üzərində yerləşən və qapalı kontur əmələ gətirən ən azı üç tilin olması vacibdir. Qapalı kontur almaq üçün ən azı üç düz xətt tələb olunduğundan üzlərin də ən azı üç tərəfi olmalıdır. Aşağıdakı şəkildə iki üzü müəyyən edən tilin uzaqlaşdırılmasından sonra nə alındığını görürsünüz.
- Üzlər həmişə müstəvi şəklində olur. SketchUp-da əyri görünən səthlər də çoxlu sayda müstəvi üzlərdən təşkil olunub.
- Tillər kimi, üzlərin də qalınlığı olmur. Qalın səthlər düzəltmək üçün, sadəcə, üst-üstə iki səthdən istifadə etmək lazımdır.