25. Kompüter şəbəkələri
-
Bu mənzərə sizə tanışdırmı? Orada nə təsvir olunub?
-
Bir kompüterdə olan faylları başqa kompüterə hansı üsullarla köçürmək olar?
Fəaliyyət
Verilmiş kompüterləri bir neçə üsulla elə birləşdirin ki, onların hər birindən o birilərə bağlantı (birbaşa olmaya da bilər) olsun və mümkün qədər az kabel işlədilsin.
Nəticəni müzakirə edək:
-
Kompüterləri neçə müxtəlif üsulla birləşdirdiniz?
-
Əgər birbaşa birləşdirilmiş iki kompüter arasındakı kabel qırılarsa, hansı növ bağlantıda daha az kompüter “ziyan” görəcək?
Hər hansı müəssisədə kompüterlərin sayı artdıqca onları bir şəbəkədə birləşdirmək zərurəti yaranır. İnformasiyanın və avadanlıqların bölüşdürülməsi baxımından şəbəkələrin çox böyük faydası vardır.
Belə ki, istifadəçilər şəbəkədə olan digər kompüterlərdəki resurslardan birgə istifadə edə bilər. Bu zaman hər kompüter üçün ayrıca printer, skaner, yaxud tez-tez istifadə olunan periferiya qurğusu almağa gərək yoxdur. Şəbəkəyə qoşulmuş bir qurğudan çoxlu sayda istifadəçi yararlana bilər.