Göründüyü kimi, proqram hər cümləni ayrıca sətirdə ekrana çıxanr. Bu o deməkdir ki, print funksiyası bütün verilənləri çıxışa verəndən sonra yeni sətrə keçidi yerinə yetirir. Ona görə də növbəti print funksiyası verilənləri yeni sətrə çıxanr.
Əgər bir neçə print funksiyasının verilənləri eyni sətrə çıxarması istənilirsə, yeni sətrə keçidi ləğv etmək olar. Bunun üçün print funksiyasına qiyməti boş sətir olan end arqumenti əlavə etmək lazımdır:
print ("1", end = "")
print ("23", end = "")
print ("456")
Bu proqramın icrası nəticəsində çıxış belə olacaqdır:
123456
Python redaktoru ilə işləyən zaman Azərbaycan əlifbasının bəzi hərfləri (xüsusən “ə” hərfi) ilə bağlı problem yarana bilər, yəni onlar düzgün əks olunmaya bilər. Yaxşı olar ki, bu halda proqramın mətnini hər hansı mətn redaktorunda yığıb sonra aşağı siniflərdən öyrəndiyiniz qaydalarla Python redaktoruna köçürəsiniz.
Araşdıraq-öyrənək
Aşağıdakı proqramı Python redaktorunda yazıb icra edin.
print ("1 kilobayt =", 2 ** 10, "bayt")
print ("1 meqabayt =", 2 ** 10, "kilobayt")
print ("1 giqabayt =", 2 ** 10, "meqabayt")
Alınmış nəticələr ölçü vahidləri arasında münasibəti düzgün göstərirmi?
Öyrəndiklərinizi yoxlayın
1.
Python interpretatoru vasitəsilə hansı ədədin böyük olduğunu müəyyən edin: 1921, yoxsa 2119?
2.
Python interpretatorunun köməyi ilə radiusu 19 olan çevrənin uzunluğunu və onun dairəsinin sahəsini hesablayın.
3.
print operatoru nə yerinə yetirir?
4.
Ekrana üç sətir çıxaran proqram yazın: adınız, doğum tarixiniz və ən çox sevdiyiniz fənn. Nəticə təxminən belə olmalıdır:
Mənim adım Aysel Turanlıdır.
Mən 15 may 2007-ci ildə doğulmuşam.
Ən çox sevdiyim fənn Coğrafiyadır.