- continue operatoru isə proqramı məcbur edir ki, dövrün gövdəsində ondan sonra gələn operatorları buraxıb dərhal dövrün növbəti addımına keçsin.

continue dövrün gövdəsindəki qalan operatorları adlayır və yeni dövrü başladır
break dövrün qalan hissəsini adlayır və növbəti operatora keçir
Aşağıdakı proqramda range(1, 101) şərtinə görə, dövr 100 dəfə təkrarlanmalıdır. Buna baxmayaraq, 0-dan 10-dək ədədlər ekrana çıxarılandan sonra proqram işini bitirir, çünki i == 10 halında proqram break operatorunu yerinə yetirdiyindən dövr sona çatır.
for i in range(1, 101) :
print (i, end = '\t')
if i == 10: break
100-dək olan bütün tək ədədlərin cəmini hesablayan aşağıdakı proqramda cüt ədədləri "adlayıb keçmək" üçün continue operatorundan istifadə olunur:
s = 0
for i in range(1, 101) :
if i % 2 == 0 : continue
s += i
print (s)
İç-içə dövrlər. Bəzi məsələlərin həllində bir dövrün (xarici dövrün) daxilində başqa bir dövrdən (daxili dövr) istifadə edilməsi çox əlverişli olur. İlk keçiddə xarici dövr daxili dövrü çağırır, bu daxili dövr sonadək yerinə yetirilir və axırda idarəetmə xarici dövrün gövdəsinə ötürülür. İkinci keçiddə xarici dövr yenə də daxili dövrü çağırır. Bu proses xarici dövr tam sona çatanadək davam edir.
Məsələ. İç-içə iki dövrdən istifadə etməklə 1-dən 9-dək ədədlərin vurma cədvəlini qurun.