verilənləri ilkin diapazondakı ən kiçik ədəd, SUM funksiyasının çıxış verilənləri isə göstərilmiş diapazondakı bütün ədədlərin cəmidir.
Aşağıdakı cədvəldə Excel-də ən çox istifadə olunan funksiyalar verilmişdir.

Funksiya | Açıqlaması
--- | ---
SUM(B2:B5) | B2:B5 xanalar diapazonundakı ədədi qiymətlərin cəmi hesablanır
AVERAGE(B2:B5) | B2:B5 xanalar diapazonu üçün orta qiymət hesablanır
MAX(B2:B5) | B2:B5 xanalar diapazonu üçün maksimal qiymət hesablanır
MIN(B2:B5) | B2:B5 xanalar diapazonu üçün minimal qiymət hesablanır
COUNT(B2:B5) | B2:B5 xanalar diapazonundakı ədədlərin sayı hesablanır

Düstura funksiya daxil etməyin bir neçə üsulu vardır. Ancaq daxiletmə üsulundan asılı olmayaraq, iki amilə - funksiyanın adını düzgün daxil etmək; funksiyanın arqumentlərini düzgün göstərmək, - əməl etmək lazımdır. Bir çox funksiyalar üçün arqumentlərin düzülüş ardıcıllığı da önəmlidir. Yəni belə funksiyaların arqumentlərini düzgün ardıcıllıqla daxil etmək lazımdır.
Bir çox hallarda düstura funksiyanı əllə daxil etmək ən effektli üsul olur. Ancaq bu işi klaviaturadan istifadə etmədən də görmək mümkündür. Bunun üçün aşağıdakı hərəkətlərdən birini etmək lazımdır.

- Düstur sahəsindəki Insert Function düyməsini çıqqıldadın.
- Formulas ► Insert Function komandasını seçin.
- <Shift+F3> klavişlər kombinasiyasını basın.

Bu sadalanan hərəkətlərdən birini yerinə yetirdikdən sonra Insert Function dialoq boksu açılır. Select a function bölümündə lazım olan funksiya seçilir və OK düyməsi çıqqıldadılır.
Araşdıraq-öyrənək
Yekun məbləğin hesablanması üçün E8 xanasına cəm funksiyasının (SUM) olduğu düsturu daxil edin. Malların qiymətlərində və ya miqdarında dəyişikliklər edib həmin mala uyğun məbləğin, eləcə də yekun məbləğin necə dəyişməsini izləyin.
Öyrəndiklərinizi yoxlayın
1.
Elektron cədvəldə dustur nədir və onu adı mətndən nə fərqləndirir?
2.
Düsturdakı ünvanlar necə adlanır?
3.
A2 xanasında avtomobilin sürətini, B2 xanasında onun yola sərf etdiyi zamanı göstərin. C2 xanasında düstur vasitəsilə avtomobilin getdiyi yolu hesablayın (s = v * t). B2 xanasının qiymətini 2, 3, 4 dəfə artırın. C2 xanasının qiyməti necə dəyişir?