17. Ağacşəkilli struktur əsasında məsələ həlli
Müəyyən növ məsələlərin həllində
ağacşəkilli strukturdan istifadə
etmək çox əlverişli olur.
Məsələ 1
Paltar seçimi. Paltar dolabında
boz (BY), göy (GY) və qara (QY)
rəngli üç yubka, biri göy (GK) və o
biri ağ (AK) olmaqla iki köynək
var.
Nərgiz özünə yubka və köynək seçmək istəyir.
Yubka və köynəyin rəngi fərqli olmaq şərti ilə
onları neçə üsulla seçmək olar?
Həlli. Öncə yubkanı, sonra isə köynəyi seçməklə bütün mümkün olan variantları ağac şəklində təsvir edək. Yubkanı seçmək üçün üç variant var: boz, göy və qara. Deməli, ağacın kökündən hər variant üçün bir olmaqla cəmi üç til çıxacaq. Tillərin son uclarında uyğun variantları yazaq:
Geyim
BY
GY
QY
Tutaq ki, Nərgiz birinci tilin (BY) sonundadır, yəni boz yubkanı seçib. İndi o, köynəklərdən istənilən birini seçə bilər, çünki bu halda yubka ilə köynəyin rəngi fərqli olacaq. Deməli, sxemə iki til əlavə etmək lazımdır:
Geyim
BY
GY
QY
GK
AK
İkinci tilin (GY) sonuna keçək, yəni tutaq ki, göy yubka seçilib. Bu halda yalnız ağ köynəyi (AK) seçmək olar. Ona görə də ağaca bir til əlavə etmək lazımdır:
Geyim
BY
GY
QY
GK
AK
AK