=C4*D4 düsturunu daxil etmək lazımdır (bu düsturda “*” ulduz işarəsi vurmam göstərir; başlanğıcdakı “=” işarəsi isə bunun adi yazı deyil, düstur olduğunu bildirir). Xanaların ünvanları olan düsturları riyazi tənliklərlə müqayisə etmək olar: orada xanaların ünvanlarının yerinə deyişənlərdən istifadə olunur.
Düsturlarda istifadə olunan ünvanlara istinadlar deyilir. İstinadlar elektron cədvəlin ixtiyari xanalarını əlaqələndirməyə və cədvəl verilənlərinin lazım olan emalını həyata keçirməyə imkan verir. Düstur daxil edildikdən sonra elektron cədvəl proqramı həmin xanada düsturun özünü deyil, onun nəticəsini əks etdirəcək. Ancaq xana aktivləşdirildikdə həmin xana üçün düstur ekranın yuxarısında düstur zolağında görünür və zərurət olarsa, onu redaktə edə bilərsiniz.
Bir xanada olan düsturu başqa xanalara da köçürmək olar. Məsələn, E4 xanasında olan düstur E5, E6 və E7 xanalarına köçürülə bilər ki, nəticədə başqa mallar üzrə də məbləğ hesablanmış olar. Düstur başqa xanalara köçürüldükdə həmin düsturlar avtomatik olaraq dəyişir. Verilmiş nümunədə siz =C4*D4 düsturunu E4 xanasından E5 xanasına köçürdükdə həmin düstur =C5*D5 şəklinə, E6 xanasına köçürdükdə isə =C6*D6 şəklinə düşəcək.
ADDIM -
ADDIM
Xanalara düsturların daxil edilməsi
1.
Cədvəl prosessorunu başladın və satışla bağlı faylı açın.
2.
E4 xanasını seçdirin. Xanadakı qiymət düstur zolağında əks olunacaq. Həmin qiyməti seçdirib <Delete> klavişini basın. Qiymət silinəcək və xana boşalacaq.
3.
Eyni qayda ilə E5, E6, E7 və E8 xanalarını da boşaldın.
4.
E4 xanasını seçdirin. Klaviaturadan =C4*D4 daxil edin. Yazdığınız düsturun həm xanada, həm də düstur zolağında görünməsinə diqqət yetirin.
5.
<Enter> klavişini basın, yaxud düstur zolağındakı işarəsini çıqqıldadın. Düstur dərhal hesablanacaq və nəticə (39,9 ədədi) E4 xanasında əks olunacaq.
6.
E4 xanasını çıqqıldadın. Xananın özündə məbləğin görünməsinə baxmayaraq, düstur zolağında onun necə hesablanması düsturunun olmasına diqqət edin.