20. Üçölçülü modellərin qurulması
- “Kətil düzəltmək” alqoritmini sözlərlə ifadə edin.
Hər bir yeni proqram kimi, SketchUp-ı da mənimsəmək üçün zaman lazımdır. İndi tanış olacağınız çalışma bu proqramın əsas alətləri və anlayışlarını öyrənməyə kömək edəcək.
ADDIM -
ADDIM - 1
“Çıxma üsulu” ilə stulun modelinin qurulması
1.
SketchUp proqramını başladın.
2.
Alətlər zolağında Rectangle alətini seçin və təpəsi koordinat başlanğıcında olan düzbucaqlı çəkin.
3.
Status zolağındakı Measurements (Ölçülər) sahəsində 18, 18 daxil edin və <Enter> klavişini basın. Əgər həmin sahə status zolağında yoxdursa, View ⇒ Toolbars ⇒ Measurements menyu komandası vasitəsilə onu aktivləşdirin.
4.
Kameranın yerdəyişməsi düymələrindən (Orbit, Zoom, Pan) istifadə etməklə düzbucaqlını elə böyüdüb yerləşdirin ki, onunla işləmək asan olsun.
5.
Alətlər zolağında Push/Pull alətini seçin.
6.
Göstəricini düzbucaqlının üzərinə aparın və siçanı yuxarıya doğru sürükləyin.
7.
Klaviaturada 4 yığın və <Enter> klavişini basın.
8.
Line alətini seçin və yan üzün yuxarısından onun ortasınadək şaquli düz xətt parçası çəkin.
9.
Parçanın son ucundan üzün qırağınadək üfüqi xətt çəkin.