ADDIM -
ADDIM-1
Fonun dəyişdirilməsi və ekran qoruyucusunun quraşdırılması
1.
Siçanın göstəricisini iş masasının boş yerinə aparıb onun sağ düyməsini çıqqıldadın.
2.
Açılan kontekst menyusunda Personalize (Fərdiləşdirmək) bəndini seçin.
Uyğun dialoq pəncərəsi açılacaq.
3.
İstədiyiniz mövzulardan birini seçin və Desktop Background (İş masasının fonu) düyməsini çıqqıldadın.
4.
Seçdiyiniz mövzuya aid şəkillərin siyahısı açılacaq və bütün şəkillər qeyd olunmuş kimi görünəcək.
5.
Siyahının yuxansındakı Clear all (Hamısını sil) düyməsini çıqqıldadın. Şəkillərin yanındakı qeyd işarələri silinəcək. İndi həmin siyahıdan fon üçün zövqünüzə uyğun şəkli seçin. Şəkil dərhal iş masasında əks olunacaq.
6.
Fon dəyişikliyinin sistemdə saxlanması üçün Save changes (Dəyişiklikləri saxla) düyməsini çıqqıldadın.
7.
Screen Saver (Ekran qoruyucusu) düyməsini çıqqıldadın. Açılan dialoq pəncərəsindəki düyməsi vasitəsilə variantlar siyahısını açın.
8.
Variantları bir-bir keçməklə siyahının üstündəki kiçik ekran nümunəsində onların görüntüsünü izləyin. Kompüterin neçə dəqiqə boş dayandıqdan sonra ekran qoruyucusunun açılmasını Wait sahəsində göstərin. Xoşunuza gələn variantda dayanıb OK düyməsini çıqqıldadın. Bundan sonra kompüterdə işləmədikdə müəyyən zamandan sonra iş masasında seçmiş olduğunuz ekran qoruyucusu görünəcək.
9.
Personalize dialoq pəncərəsini qapadın.
İş masasında, adətən, tez-tez istifadə olunan proqramların qısayol simgələri yerləşdirilir. Bəzi istifadəçilər müəyyən qovluq və fayllarını da orada saxlayırlar. İş masasında obyektlərin sayı artdıqca onları nizamlı yerləşdirməyə ehtiyac yaranır. Adi iş masasında olduğu kimi, burada da istifadə edilməyən obyektləri uzaqlaşdırmaq, qalanlarını isə istəyə uyğun düzərək qruplaşdırmaq olur. Bu işi əməliyyat sisteminin təklif etdiyi variantlardan istifadə etməklə də nizamlamaq olar.