ÜMUMİLƏŞDİRİCİ SUAL VƏ TAPŞIRIQLAR
1.
Yalan fikirləri müəyyən edin və onları doğru fikirlərə çevirin.

- Lokal şəbəkə geniş coğrafi ərazini əhatə edir.
- İnformasiyanın emalı nəticəsində yeni informasiya alınır.
- Server bir brauzer proqramıdır.
- Telekonfransın iştirakçıları bir zalda toplaşırlar.
- İnformasiya inqilabının 1-ci mərhələsi elektrikin kəşfi ilə bağlıdır.

2.
İnformasiyanın emalının hansı mərhələləri var?
3.
Rabitə vasitələri ilə birləşdirilmiş kompüterlər və onlarla bağlı qurğular qrupu necə adlandırılır?
A) qraf
B) tor
C) şəbəkə
D) massiv
4.
Hansı adda şəbəkə topologiyası yoxdur?
A) şin
B) ulduz
C) halqa
D) Wi-Fİ
5.
İnternet xidməti dedikdə, nə nəzərdə tutulur?
A) şəbəkə istifadəçiləri arasında müəyyən mövzu üzrə mütəşəkkil
informasiya mübadiləsi
B) İnternetdə sosial qarşılıqlı münasibətlərin qurulması, əks etdirilməsi və
təşkili üçün nəzərdə tutulmuş onlayn-xidmət
C) İnternet istifadəçilərinə xidmət göstərən müxtəlif sistemlər
D) İnternetdə informasiya axtarmaq üçün nəzərdə tutulmuş informasiya sistemi
6.
Hansı hallarda İnternetin FTP xidmətindən istifadə edilir?
7.
Bunlardan hansı İnternetin standart xidmətlər kateqoriyasına aiddir?
A) WWW
B) WhatsApp
C) Facebook
D) YouTube
8.
Bunlardan hansı sosial şəbəkə xidməti deyil?
A) Facebook
B) IP-Phone
C) YouTube
D) WhatsApp