budaqlanmadan istifadə etmək olar. Əgər növbəti şərt yalandırsa, onda sonrakı şərtin yoxlanması yerinə yetirilir və s.:
if ageA > ageB:
print ("Alpay böyükdür")
elif ageA == ageB:
print ("Yaşıddırlar")
else:
print ("Barış böyükdür")
Araşdıraq-öyrənək
Marketdə alıcılara güzəşt tətbiq olunur: 10 manat və ondan aşağı məbləğdə alış- veriş edənə 10%, 10 manatdan çox edənə isə 20% endirim var. Alınan malın məbləğini soruşan və onun əsasında güzəşti (10% və ya 20%) və yekun məbləği hesablayan proqram aşağıdakı kimi yazılıb:
q1 = float(input('Malın qiymətini daxil edin: '))
if q1 <= 10.0:
e = q1 * 0.10
else:
e = q1 * 0.20
q = q1 - e
print('Güzəştiniz', e, 'manat, Ödəyəcəyiniz məbləğ', q, 'manat')
Bu proqramı Python redaktorunda yazıb icra edin. İstifadə olunmuş hər bir dəyişənin və operatorun təyinatını araşdırın. Müxtəlif məbləğlər üçün güzəşt faizini dəyişməklə yekun məbləğin necə dəyişdiyini izləyin.
Öyrəndiklərinizi yoxlayın
1.
Budaqlanma nədir və o, proqramlaşdırmada hansı operator vasitəsilə gerçəkləşdirilir?
2.
Aşağıda göstərilmiş proqram sətirlərinin yerlərini elə dəyişdirin ki, düzgün şərt operatoru alınsın.
b = a + 2
b = a - 2
if a > 2:
else:
3.
Klaviaturadan daxıl edilən ayın sıra nömrəsi əsasında ilin fəslini müəyyən edən proqram yazın.
4.
Klaviaturadan daxil edilən həqiqi ədədin [3, 17] intervalına daxil olub- olmadığını müəyyən edin. Əgər ədəd daxil deyilsə, çıxışa “NO”, əks halda, “YES” verin.