24. Cəmiyyətin informasiyalaşdırılması
-
Alim tədqiqat aparır.
-
Tərcüməçi mətni bir dildən başqa dilə
çevirir.
-
Müstəntiq müəyyən dəlillərə əsaslanaraq
cinayətkarı müəyyən edir.
-
Şagird məsələ həll edir.
-
Kompüterdə hər hansı proqram
icra olunur.
-
Hər bir hadisə üçün informasiya ilə iş prosesini necə təsvir etmək olar?
-
Bu halların hamısında hansı informasiya prosesi baş verir?
Fəaliyyət
Verilmiş hadisələr üçün giriş və çıxış informasiyasını qeyd edin.

Hadisə | Giriş informasiyası | Çıxış informasiyası
--- | --- | ---
Krossvordda sözün tapılması Həkimin xəstəyə diaqnoz qoyması Əsərin janrının müəyyənləşdirilməsi Üçbucağın sahəsinin tapılması |  |

-
Hər bir halda çıxış informasiyasının alınması üçün yaddaşda saxlanmış hansı informasiyadan (bilikdən) istifadə olunur?
İnsan cəmiyyətinin yarandığı ilk dövrlərdə onları adi bilik və bacarıqlar qane edirdi. İnformasiyaya olan tələbatın artması müxtəlif qurğuların meydana çıxmasına səbəb oldu. İnformasiyanın emalı üçün yeni üsul və vasitələrin yaranması cəmiyyətdə ciddi dəyişikliklərə - informasiya inqilablarına
gətirib çıxardı. Bəşəriyyətin inkişafına daha çox təsir edən bu inqilabları, adətən, dörd mərhələyə bölürlər.
Birinci mərhələdə yazının meydana gəlməsi nəticəsində bilikləri saxlayaraq gələcək nəsillərə ötürmək imkanı yarandı.