8. Proqram necə hazırlanır
-
ALPLogo proqram təminatının
hansı növünə aiddir?
-
LOGO dilinin hansı
komandalarını bilirsiniz?
Fəaliyyət
Proqram kodunu ALPLogo mühitində yığın və icra edin.
pendown
forward 100
right 90
forward 100
right 90
forward 100
right 90
forward 100
Nəticəni müzakirə edək:
-
Nəticədə hansı fiqur çəkildi?
-
ALPLogo dilinin ingilis versiyasındakı penup, repeat, clear komandaları Azərbaycan versiyasının hansı komandalarına uyğundur?
Kompüterlərin proqram təminatı, onların növləri haqqında 7-ci sinifdə ətraflı danışılıb. Bildiyiniz kimi, sistem və tətbiqi proqramları yaratmaq üçün proqramlaşdırma dillərindən istifadə olunur. Proqramlaşdırma dillərində proqramların yazılması ümumi işin yalnız bir hissəsidir. Belə ki, kompüter proqramlarının, xüsusən böyük həcmli proqramların hazırlanmasını bir neçə mərhələyə ayırmaq olar:
1.
İlk mərhələdə proqrama olan tələblər təhlil olunur. Tələblərin təhlili gedişində proqramın təyinatı dəqiqləşdirilir, giriş və çıxış verilənləri aydınlaşdırılır. Tələb olunan resurslar və proqramın dəyəri qiymətləndirilir.
2.
Növbəti mərhələ proqramın layihəsinin hazırlanmasıdır. Bu mərhələdə proqramçılar üçün texniki tapşırıq formalaşdırılır. İş sənədləri və işin təqvim planı yaradılır.
3.
Sonra proqramın kodlaşdırılması, yəni alqoritmin qurulması və proqramlaşdırma dilində yazılması başlanır.