Mümkün variantları axtarmaq üçün ağacşəkilli strukturdan istifadə etmək əlverişli olar. Ağacın kökü olaraq 11-i götürmək lazımdır.
Axtarılan ədədə doğru hərəkət etdikdə son addımlarda hərtərəfli axtarışı aparmaq əvəzinə, münasib variantı seçmək olar. Beləliklə, 11-dən 80-ə aparan yolla gedilsə 1-1-1-2-2 komandalar ardıcıllığı alınar.
Araşdıraq-öyrənək
Ağac informasiya modelindən obyektlərin təsnifatı zamanı daha çox istifadə olunur. Təsviri incəsənət fənnindən tanış olduğunuz bu sxem nəyi əks etdirir?
Bənzər sxemlərə daha hansı fənlərdə rast gəlmisiniz?
Öyrəndiklərinizi yoxlayın
1.
Obyektin informasiya modelinin hansı növlərini bilirsiniz?
2.
Ağacşəkilli strukturun hansı elementləri var?
3.
Dərsdə qurduğunuz nəsil ağacınızı ata-ananızın köməyi ilə bir-iki nəsil keçmişdən başlamaqla genişləndirin.
4.
Nəsil ağacınızı cədvəl şəklində göstərin. Bu halda hansı informasiya modeli daha əlverişlidir: cədvəl, yoxsa ağac?
5.
Faylın adı ilə onun tam adının fərqi varmı?