İkinci mərhələ (XVI əsrin ortaları) kitab çapının ixtirası ilə bağlıdır. Bu kəşf nəticəsində insanlar informasiyanı saxlamaq, sistemləşdirmək və yaymaq üçün yeni bir vasitə əldə etdi.
Üçüncü mərhələ (XIX əsrin sonu) elektrikin kəşfi ilə bağlıdır. Teleqraf, telefon və radio yarandı. Onlar informasiyanı ixtiyari həcmdə və yüksək sürətlə ötürməyə və qəbul edib saxlamağa imkan verdi.
Dördüncü mərhələ (XX əsrin 70- ci illəri) mikroprosessorların ixtirası və fərdi kompüterlərin yaranması ilə başlayır. Bu yenilik bəşəriyyətin informasiya cəmiyyətinə keçidinə təkan verdi.
ADDIM -
ADDIM
İnformasiya inqilablarına dair təqdimatın hazırlanması
1.
Dərslik və İnternetdən istifadə etməklə informasiya inqilablarından birinə aid təqdimat hazırlayın.
2.
Təqdimatda uyğun dövrün xüsusiyyətləri, həmin dövrdə müxtəlif informasiya proseslərinin təsviri, inqilabın cəmiyyətin sonrakı inkişafına təsiri və başqa məsələlərə diqqət yetirin.
3.
Təqdimata uyğun ad (məsələn, Yazının tarixi) verib öz qovluğunuzda saxlayın.
“İnformasiya cəmiyyəti” anlayışını ilk dəfə yapon alimləri təklif etmişlər. Onların fikrincə, bu elə cəmiyyətdir ki, orada çox böyük həcmdə və yüksək keyfiyyətli informasiya daim dövr edir. Bu qədər informasiyanın saxlanması, yayılması və istifadəsi üçün lazım olan bütün vasitələr mövcuddur. İnformasiya istifadəçilərə tələb olunan sürət və formada çatdırılır. İnformasiya xidmətlərindən istifadə haqqı isə hər kəs üçün məqbul səviyyədədir.