ADDIM -
ADDIM - 1
Elektron cədvəl proqramı ilə tanışlıq
1.
OpenOffice.org Calc (yaxud Microsoft Office Excel) elektron cədvəl proqramını başladın. Ekrana proqramın baş pəncərəsi çıxacaq və boş iş kitabı açılacaq.
2.
Pəncərənin əsas hissəsi olan cədvəllə tanış olun.
3.
Siçanın göstəricisini cədvəlin hər hansı xanasına aparın və sol düyməni çıqqıldadın. İxtiyari ədəd yazın.
4.
Kursorun idarəolunması klavişlərindən istifadə etməklə başqa xanalara keçin. Onlara ədəd və ya söz daxil edin.
Sətirlər 1-dən başlayaraq tam ədədlər şəklində göstərilir. Sütunlar isə latın əlifbasının hərfləri ilə verilir: öncə A-dan Z-yədək, sonra isə AA-dan AZ-yə, BA- dan BZ-yə və s. Xanalar diapazonu bir sətirdən, onun hissəsindən və ya bir neçə sətirdən, bir sütundan, onun hissəsindən, yaxud bir neçə sütundan ibarət olan, eləcə də düzbucaqlı sahə əmələ gətirən qonşu xanalar çoxluğudur; bir xananı da diapazon hesab etmək olar.
Xananın ünvanı onun cədvəldəkı yerinə gorə müəyyən edilir və kəsişməsində yerləşdiyi sətir və sütunun başlıqlarından ibarət olur. Öncə sütunun başlığı, sonra isə sətrin nömrəsi yazılır, məsələn: A3, D6, AB19. Xanalar diapazonu onu əmələ gətirən xanaların birincisi və axırıncısının ünvanlarını göstərməklə verilir və ünvanlar bir- birindən qoşa nöqtə (:) ilə ayrılır. Məsələn, A4:C17.
AÇAR SÖZLƏR
Elektron cədvəl
Cədvəl prosessoru
İş kitabı
İş vərəqi
Xana
Xanalar diapozonu
Aktivxana
Verilənlərin cədvəldə saxlanma yeri xanalardır. Xanaya verilənləri daxil etmək üçün öncə həmin xananı seçdirmək lazımdır. Seçdirilmiş xana qalın tünd çərçivəyə alınır. Xananı seçdirmək üçün istər siçandan, istərsə də klaviaturadan yararlanmaq olar.
Seçdirilmiş xanaya aktiv xana deyilir. Aktiv xananın adı iş vərəqinin yuxarısında sol tərəfdə xanaya istinad sahəsində görünür. Əgər xanalar qrupu seçdirilmişsə, ilk seçilmiş xana aktiv xana kimi müəyyən olunur. Klaviaturadan daxil edilən verilənlər aktiv xanaya yazılır.
ADDIM -
ADDIM - 2
İş kitabı ilə iş
1.
Boş iş kitabı açın.
2.
A3 xanasını seçdirin və klaviaturadan işarəsini daxil edin. Həmin simvolun xana ilə yanaşı, düstur zolağında da əks olunmasına diqqət yetirin.