SketchUp proqramında üz yaratmaq üçün hər hansı xüsusi alət yoxdur. Sadəcə, bir müstəvi üzərində üç və ya daha çox tildən ibarət qapalı fiqur çəkən kimi SketchUp avtomatik olaraq üzü formalaşdırır.
Yaradılmış hər hansı üz sizə lazım deyilsə, onu uzaqlaşdırmaq olar.
ADDIM -
ADDIM - 2
Üzün uzaqlaşdırılması
1.
Siçanın göstəricisini uzaqlaşdırılası üzün üzərinə aparın və siçanın sağ düyməsini çıqqıldadın.
2.
Açılan kontekst menyusunda Erase bəndini seçin. Həmin üz uzaqlaşdırılacaq, ancaq onu təyin edən tillər yerlərində qalacaq.
Uzaqlaşdırılmış üzü bərpa etmək olar. Bunun üçün bir müstəvi üzərində yerləşən və qapalı sahə əmələ gətirən tilləri Line aləti vasitəsilə yenidən çəkmək lazımdır.
Araşdıraq-öyrənək
Rectangle alətindən istifadə etməklə təpələrindən biri koordinat başlanğıcında olan kvadrat çəkin. Çəkdiyiniz düzbucaqlı kvadrat şəklini aldıqda onun diaqonalı qırıq-qırıq xətlə
göstərilir və ekrana “Square” (kvadrat) sözü çıxır. Line alətindən istifadə edib onun tərəflərini eyni iki yerə bölün. Parçanın ortası hansı rəngdə nöqtə ilə bildirilir? Göstəricinin yanında hansı söz düz xətt parçasının ortasını bildirir?
Öyrəndiklərinizi yoxlayın
1.
Tillərin hansı xassələri vardır?
2.
Üz nədir və onun hansı xüsusiyyətləri var?
3.
Üzlərin qalınlığı olmursa, bəs qalın səthlər necə düzəldilir?
4.
Üzün tillərindən birini uzaqlaşdırdıqda nə baş verir? Səbəbini izah edin.
5.
SketchUp proqramında hər modelin əsasında tillər və üzlər durursa, kürənin modelini necə təsəvvür edirsiniz?