11. Şərt operatoru
"... Əgər siz məndən qabaq Çənlibelə
çatdınız, demək ki, uşaqları
siz mənsiz qurtarıbsınız. Aslan
paşanın xəzinəsinin hamısı sizə
çatacaq. Yox, əgər mən tez çatdım,
onda xəzinə hamısı mənimdi..."
-
Verilmiş fraqmenti bir “əgər ..., onda ..., əks □halda ...” ifadəsi şəklində necə göstərmək olar?
Fəaliyyət
ALPLogo dilində verilmiş proqramı kompüterdə icra etmədən diqqətlə nəzərdən keçirin.
dəyişən b
b = 1
qələmiendir
əgər (b >= 0)
[təkrarla 5 [irəli 50 sağa 72]]
əkshalda
[təkrarla 3 [irəli 100 sağa 120]]
Nəticəni müzakirə edək:
-
Proqramın icrasının nəticəsi nə olacaq?
-
İkinci sətirdə b = -1 olarsa, nəticə necə dəyişəcək?
Ötən mövzulardakı proqramların hamısı xətti proqramlar idi. Xətti proqramlarda operatorlar (deyimlər) bir-birinin ardınca icra olunur və onların yerinə yetirilmə sırası giriş verilənlərindən asılı olmur.
Gerçək məsələlərin əksəriyyətində isə müəyyən deyişənlərin qiymətindən asılı olaraq hərəkətlər ardıcıllığı dəyişə bilər. Alqoritmlərdə bir neçə mümkün hərəkətdən birinin seçilməsinə budaqlanma vasitəsilə nail olunur. Budaqlanma təməl alqoritmik strukturlardan biridir. Budaqlanma bir, yaxud bir neçə şərtin yoxlanmasına əsaslanır və həmin şərtlərin doğruluğundan asılı olaraq müəyyən əməliyyat yerinə yetirilir.