19. Tillər və üzlər
-
Dördbucaqlı piramidanın neçə üzü var?
-
Kubun neçə tili var? Onun tillərinin sayı hansı (neçə bucaqlı) piramidanın tillərinin sayı qədərdir?
Paint qrafik redaktorunda üç ölçülü obyektlər çəkmək o qədər də asan iş deyil. Ancaq belə işi SketchUp proqramında yerinə yetirmək olduqca asandır.
Bunun üçün nəzərdə tutulmuş alətlər içərisində Push/Pull (İtələ/Dart) alətini xüsusi qeyd etmək lazımdır. Bu alət seçildikdə siçanın göstəricisi uyğun şəkil alır. Sonra göstəricini hər hansı
AÇAR SÖZLƏR
Dartma
Üz
Til
müstəvi fiqurun üzərinə apardıqda həmin fiqur seçdirilir. Bunu fiqurun nöqtələrdən ibarət xırda tor ilə örtülməsinə görə bilmək olar. İndi siçanı uyğun istiqamətə sürüklədikdə müstəvi fiqur üçölçülü forma alır.
SketchUp-da ikiölçülü fiqurdan üçölçülü fiqurun yaradılmasına dartma (extrusion) deyilir.
ADDIM -
ADDIM - 1
Dartma düyməsi ilə iş
1.
SketchUp proqramını başladın.
2.
Rectangle alətindən istifadə etməklə modelləşdirmə sahəsində düzbucaqlı çəkin.
3.
Alətlər zolağında Push/Pull alətini seçin. Göstərici uyğun şəkil alacaq.
4.
Göstəricini düzbucaqlının üzərinə aparın və siçanı yuxarıya doğru sürükləyin. Göstəricinin ardınca həcmli fiqur - düzbucaqlı prizma “boy atacaq”.
5.
Göstəricini prizmanın yan üzünə aparın. O, nöqtələrdən ibarət xırda tor şəklində seçdiriləcək.
6.
Siçanı uyğun istiqamətə sürükləməklə prizmanın ölçülərini dəyişin.
SketchUp proqramında bütün modellərin əsasını tillər və üzlər təşkil edir. Kub 12 til və 6 üzün birləşməsindən ibarətdir. Şəklin sağ tərəfində verilmiş model daha mürəkkəb olmasına baxmayaraq, o da bütövlükdə tillərdən və üzlərdən təşkil olunub.