14. İş masasının nizamlanması
-
“Dağınıq masa dağınıq qafaya işarədirsə, boş masa nəyə işarədir?” aforizmini necə başa düşürsünüz?
-
Kompüterdə “iş masası” dedikdə, nə nəzərdə tutulur və orada nələr olur?
Fəaliyyət
Kompüterin iş masasında olan simgələrin yerini dəyişərək istədiyiniz qaydada qruplaşdırın və cədvəli doldurun.

Qrup | Qrupun adı
--- | ---
1-ci qrup |
2-ci qrup |
3-cü qrup |
... |

Nəticəni müzakirə edək:
-
Neçə qrup alındı?
-
Onları hansı əlamətlərə görə qruplaşdırdınız?
Hər bir obyekt kimi, kompüterin iş masasının da müəyyən parametrləri var. Orada simgələrin yerləşməsi, eləcə də onun fonu və ekran qoruyucusu iş masasının başlıca parametrləridir
Ekran qoruyucusu istifadəçi kompüterdə işləmədiyi zaman ekranı söndürən, yaxud ekrana hərəkət edən görüntü çıxaran proqramdır.Hər hansı klaviş basıldıqda, yaxud siçana toxunduqda
AÇAR SÖZLƏR
İş masası
Ekranın fonu
Ekran qoruyucusu
ekrandakı görüntü dərhal yoxa çıxır. İş masasının müvafiq parametrlərinin düzgün seçilməsi istifadəçinin kompüterdə rahat işləməsi üçün çox vacibdir.