26. İnternet xidmətləri
-
İnternetdən hansı məqsəd üçün istifadə edirsiniz?
-
“Dünya hörümçək toru” nə deməkdir? Elektron poçt
haqqında nə bilirsiniz?
İnternet şəbəkəsində istifadəçilərə müəyyən xidmət göstərən vasitələri İnternet xidmətləri adlandırırlar. İnternetin çoxlu xidmətləri (servisləri) var və onların içərisində Veb və elektron poçt daha geniş istifadə olunur. Son illər texnologiyaların və cəmiyyətin inkişafı ilə əlaqədar olaraq başqa xidmətlər də populyarlaşıb.
ADDIM -
ADDIM
İnternet xidmətlərindən istifadə
1.
Brauzeri başladın və trims.edu.az ünvanından “Tədris resurslarının idarə olunmasının məlumat sistemi” saytını açın.
2.
“Qrifli dərsliklər” düyməsi vasitəsilə kitabxanaya daxil olun və sevdiyiniz fənnə aid dərsliyi seçin.
3.
Dərsliyi “Onlayn oxu” rejimində açıb vərəqləyin.
4.
Elektron poçtunuz olan saytı (məsələn, google.com/gmail) açın.
5.
İstifadəçi adınızı və parolunuzu yığmaqla poçt qutunuza daxil olun.
6.
Dostunuza dərslik portalı haqqında məktub yazın və məktubda portalın ünvanını göstərməyi unutmayın.
7.
Məktuba mövzuya uyğun fayl əlavə edib göndərin.
Telnet xidməti. Bu xidmət kompüterinizi başqa bir kompüterin terminalına çevirməyə imkan verir. “Terminal” son (uc) qurğu deməkdir. Hesablama texnikasında “terminal” dedikdə kompüteri idarə etmək üçün klaviatura və monitorla təchiz olunmuş qurğu nəzərdə tutulur. Telnet xidməti kompüterinizdə olan informasiyanı emal üçün başqa kompüterə göndərməyə, nəticəni isə sizin monitorunuzda göstərməyə imkan verir.
Telekonfrans xidməti. Bu xidmət təxminən elektron poçt ki 76mi işləyir, ancaq məlumat konkret adresatın poçt qutusuna deyil, ümumi baxış üçün mövzu qrupuna göndərilir. Xəbər qrupları fikir mübadiləsi etməyə, suallar verməyə, cavablar dərc etməyə, yəni İnternet üzərindən elektron konfranslar keçirməyə imkan verir.