Birinci üsuldan mürəkkəb olmayan riyazi ifadələrin yazılışında istifadə olunur. Məsələn, x3 - 3x2 +4x - 23 = 0 kimi riyazi ifadəni yazmaq üçün klaviaturadakı klavişlər və mətn redaktorunun alətlər zolağındakı üst indeks və ya alt indeks düyməsi (Microsoft Word proqramında düymələri) yetərli olur. Belə ki, qüvvət üstünü yazmaq üçün, sadəcə, üst indeks düyməsini çıqqıldadıb uyğun ədədi yazmaq lazımdır.
İkinci üsul əməliyyat sisteminin standart şriftlərinin simvollarından istifadə etməklə riyazi ifadələri yazmağa imkan verir. Məsələn, sin(π+x) ≥ 1/2 düsturunda olan, ancaq klaviaturada olmayan simvolları daxil etmək üçün Insert menyusunun Special Characters bəndi vasitəsilə uyğun dialoq pəncərəsini açıb həmin simvolları oradan tapmaq olar.
Ancaq adi kəsrlər, kökaltı ifadələr və başqa riyazi ifadələrin yazılışında bu iki üsul (imkan) yetərli olmur. Məsələn, kvadrat tənliyin köklərini hesablamaq üçün məşhur
düsturunu bu üsulların köməyi ilə yazmaq istəsəniz, bunun asan olmadığını görəcəksiniz. Belə hallarda üçüncü üsuldan - düstur redaktorundan istifadə etmək çox əlverişli olur. Bu üsul mətndə istənilən mürəkkəb riyazi ifadəni yazmağa imkan verir.
AÇAR SÖZLƏR
Obyekt
İnformasiya obyekti
Düstur
Düstur redaktoru
OpenOffice.org paketində riyazi düsturlarla işləmək üçün xüsusi OpenOffice.org Math proqramı vardır. Bu proqramı ayrıca başlatmaq, yaxud OpenOffice.org Writer proqramından çağırmaq olar.
Düsturun yığılmasına başlamazdan öncə onun hansı riyazi əməllərdən və funksiyalardan təşkil olunduğuna diqqət yetirilməlidir. Başqa sözlə, düsturun quruluşunu müəyyənləşdirmək lazımdır.