5.Multimedia qurğuları
-
İnformasiya hansı formalarda təqdim oluna bilər?
-
Bu simgələr informasiyanın hansı təqdimolunma formaları ilə bağlıdır?
Fəaliyyət
Mətn redaktorunda belə bir cədvəl hazırlayın. Hər bir qurğu haqqında bildiklərinizi uyğun xanalara yazın.

Qurğu | Funksiyası, iş prinsipi
--- | ---
Mikrofon |
Səsucaldanlar |
Proyektor |
Optik disk qurğusu |
Skaner |

Nəticəni müzakirə edək:
-
Bu qurğular hansı növ informasiyalarla işləyir?
Tətbiqi proqramların ən geniş yayılmış növlərindən biri kompüter oyunlarıdır. Bu oyunların əksəriyyəti qrafika ilə yanaşı, səs, animasiya və video effektlərlə zəngin olur. Belə effektlər oyunları həm maraqlı edir, həm də gerçəkliyə daha da yaxınlaşdırır.
Bir neçə növ informasiyadan eyni zamanda istifadə edən informasiya texnologiyalarına multimedia deyilir. Başqa sözlə, multimedia dedikdə qrafika, mətn, video, fotoqrafıya, animasiya, səs effektləri kimi informasiyaların bir neçəsinin kombinasiyası nəzərdə tutulur. Müasir kompüterlərin proqram və aparat resursları çox geniş çeşidli multimedia fayllarına qulaq asmağa, baxmağa, onları yaratmağa və redaktə etməyə imkan verir.