Windows əməliyyat sistemi fayl və qovluqların axtarışı üçün bir neçə üsul təklif edir. Onlardan hansının daha münasib olduğunu demək olmaz, çünki müxtəlif hallarda fərqli üsuldan istifadə etmək daha əlverişli olur.
ADDIM -
ADDIM-1
Start menyusunun köməyi ilə faylların (qovluqların) axtarışı
1.
Start düyməsini çıqqıldadın. Sistemin baş menyusu açılacaq.
2.
Axtarış sahəsinə fayla aid sözü və ya onun bir hissəsini daxil edin. Daxil edilən hər simvoldan sonra baş menyunun tərkibi dəyişəcək və orada həmin simvollar ardıcıllığının rast gəlindiyi (faylın adında, uzantısında, məzmununda və s.) faylların siyahısı görünəcək.
3.
Siyahıdakı faylları bir-bir açmaqla onlardan hansının axtardığınız fayl olduğunu yoxlaya bilərsiniz.
Çox vaxt lazım olan faylın hansı qovluqda yerləşdiyi məlum olsa da (məsələn, Documents, yaxud Images), orada yüzlərlə fayl və iç-içə qovluqlar yerləşdiyindən axtarış mürəkkəbləşir. Bu zaman lazım olan faylı axtarmaq üçün açıq pəncərənin yuxarı hissəsində yerləşən axtarış sahəsindən
istifadə etmək olar. Açar söz (axtarış sözü) və ya sözün bir hissəsi axtarış sahəsinə daxil edilir. Hər simvol daxil edildikcə qovluğun tərkibi süzgəcdən keçirilərək yenilənir. Lazım olan fayl əks olunduqda simvolların daxil edilməsini dayandırmaq olar.
ADDIM -
ADDIM-2
Qovluq pəncərəsinin axtarış sahəsindən istifadə
Documents, yaxud çoxlu fayllar olan hər hansı başqa qovluğu açın.
1.
Açar sözü və ya sözün bir hissəsini axtarış sahəsinə daxil edin. Nəticədə pəncərənin tərkibi dəyişəcək.
2.
Pəncərədə axtardığınız faylın əks olunduğunu gördükdə simvolların daxil edilməsini dayandırın.